Diari Oficial de la Generalitat Valenciana


Sumari del DOGV 9396, del 02-08-2022 (2022/7011)

Informació publica de l'expropiació forçosa per a l'adquisició de finques afectades pel Pla especial de reserva de sòl per a infraestructura-servei urbà en partida Vilaperdig (segellament i restauració ambiental de l'antic abocador de fems promogut per la Generalitat Valenciana, i posterior adequació per al seu ús públic). Expedient 563597Z.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7011


Data del document
:   12-07-2022

Organisme emissor
:   Ajuntament de Benicarló

Tipus de document
:   Anunci

Descriptors 

:   * Benicarló
    * pla d'urbanisme
    * administració local

Informació publica de l'expropiació forçosa per a l'adquisició de finques afectades pel Pla especial de reserva de sòl per a infraestructura-servei urbà en partida Vilaperdig (segellament i restauració ambiental de l'antic abocador de fems promogut per la Generalitat Valenciana, i posterior adequació per al seu ús públic). Expedient 563597Z.  
 [2022/7011]  
La corporació municipal, en la sessió que tingué lloc el dia 30 de juny de 2022 adoptà el següent acord:  
«Punt 3r. Dictamen a la proposta d'exposar al públic durant el termini d'un mes el projecte d'expropiació forçosa per taxació conjunta per a l'adquisició de parcel·les qualificades com a dotacionals públiques en el Pla especial per a reserva de sòl per a la implantació d'equipament infraestructura - servei urbà en la partida Vilaperdig de Benicarló, redactat pels serveis tècnics municipals en data 18 de gener de 2022.  
  
.../...  
En conseqüència, la corporació, de conformitat amb el dictamen de la comissió informativa de l'àrea de Serveis al Territori i per unanimitat dels assistents, acorda:  
1. Exposar al públic durant el termini d'un mes el Projecte d'expropiació forçosa per taxació conjunta per a l'adquisició de parcel·les qualificades de dotacionals públiques en el Pla especial per a reserva de sòl per a la implantació d'equipament infraestructura - servei urbà en la partida Vilaperdig de Benicarló, redactat pels serveis tècnics municipals en data 18 de gener de 2022.  
La informació pública s'efectuarà mitjançant la inserció d'anuncis en el Diari Oficial de la Generalitat Valenciana i en un periòdic dels de major circulació de la província. El projecte d'expropiació es podrà consultar en la pàgina web municipal (https://www.ajuntamentdebenicarlo.org/urb/purb-inf-pub.php3) o bé, mitjançant cita prèvia, en les dependències del departament d'Urbanisme (pl. del Dr. Pera, núm. 4, 3r pis).  
  
Durant el dit termini, que començarà a comptar des del dia següent a la publicació del corresponent anunci en el Diari Oficial de la Generalitat Valenciana, les persones que puguen resultar interessades podran examinar el document i formular les observacions i les reclamacions que consideren convenients, en particular pel que fa a la titularitat o la valoració dels seus respectius drets.  
Els errors no denunciats i justificats en aquest moment, una vegada aprovat l'expedient expropiatori, no donaran lloc a la seua nul·litat ni a la reposició d'actuacions, no obstant això, les persones interessades conservaran el seu dret a ser indemnitzats, quan siga procedent.  
2. Notificar individualment el present acord, juntament amb el respectiu full de valoració del preu just, a cadascuna de les persones que apareguen com a titulars de béns o drets afectats per l'expropiació en l'expedient, que disposaran d'un mes, a comptar des de l'endemà a la notificació del present acord, perquè puguen formular al·legacions o una valoració contradictòria en el termini d'un mes comptador a partir de la data de notificació.  
3. Sol·licitar al Registre de la Propietat l'emissió de la corresponent certificació per la qual s'acredite el domini i càrregues de les finques afectades pel present procediment d'expropiació forçosa pel procediment de taxació conjunta, amb anotació de l'inici de l'expedient d'expropiació.  
4. Contra el present acord, com a acte administratiu de tràmit que no posa fi a la via administrativa, no és procedent la interposició de cap recurs, de conformitat amb el que es disposa en l'article 112.1 de la Llei 39/2015, d'1 d'octubre, del procediment administratiu comú. Tot això sense perjudici de l'exercici de les accions que es consideren oportunes.»  
  
Benicarló, 12 de juliol de 2022.- L'alcaldessa: Rosario Miralles Ferrando.